**REPUBLIKA HRVATSKA**

**ŽUPANIJA ZADARSKA**

**OŠ BRAĆE RADIĆ**

**Povjerenstvo za vrednovanje kandidata**

**KLASA:** 053-01/22-01/01

**URBROJ:** 2198-1-22-22-11

**PRIDRAGA**

**27.10.2022.**

**POZIV NA TESTIRANJE**

**kandidata za natječaj za radno mjesto učitelja/ice matematike**

**na nepuno neodređeno radno vrijeme od 32 sata tjedno- 1 izvršitelj/ica,**

Temeljem čl. 11. Pravilnika o postupku zapošljavanja te procjeni i vrednovanju kandidata za zapošljavanje OŠ braće Radić Povjerenstvo za postupak vrednovanja kandidata objavljuje poziv na testiranje kandidatima koji ispunjavaju formalne uvjete natječaja za navedeno radno mjesto i koji su pravodobno dostavili potpunu i pravovaljanu dokumentaciju.

Vrednovanje kandidata će se provesti usmeno putem razgovora (intervjua), te procjenom informatičke pismenosti na računalu.

**Usmeni razgovor će se obaviti u prostoru škole u uredu ravnatelja dana 31. listopada 2022. godine, po sljedećem rasporedu:**

1. **I.Č. u 10.00 sati**

Usmenim testiranjem svaki član Povjerenstva postavlja do tri pitanja, a odgovori na pitanja se vrednuju od strane članova Povjerenstva na način da svaki član Povjerenstva pojedinom kandidatu dodjeljuje od 0 do 10 bodova. Kandidat koji na usmenom testiranju nije ostvario 50% bodova ne može ići u daljnji postupak vrednovanja. Nakon provedenog postupka Povjerenstvo za vrednovanje utvrđuje rang-listu kandidata prema ukupnom broju bodova ostvarenih na testiranju.

Kandidati su dužni sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu). Kandidati koji ne mogu dokazati identitet i kandidati koji dođu nakon naznačenog vremena, neće moći pristupiti testiranju. Ne postoji mogućnost naknadnog testiranja, bez obzira na razloge koji kandidata priječe da testiranju pristupi u naznačeno vrijeme. Za kandidata koji ne pristupi postupku testiranja smatra se da je odustao od natječaja.

**PODRUČJA IZ KOJIH ĆE SE OBAVITI VREDNOVANJE ODNOSNO TESTIRANJE KANDIDATA**:

1. Statut Osnovne škole braće Radić
2. Zakon o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19. i 64/20.)
3. Predmetni kurikulum Matematike
4. Međupredmetne teme u sklopu Nacionalnog kurikuluma
5. Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj: 112/10., 82/19. i 43/20.)
6. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (Narodne novine, broj: 132/13.)
7. Informatička pismenost

**Povjerenstvo za vrednovanje kandidata**